Lav et referat af nedenstående tekst:

Tekst:
Hannan Cherrou ejer streetfood-vognen Hannouni, som i fredags måtte se sig slået af stormen Otto. Vognen kunne ikke klare den hårde vind og væltede derfor om på siden på landevejen. Det viser sig nu, at vognen er så medtaget af faldet, at det ser ud til, at der skal nye kræfter til at føre streetfood-vognen videre. - Vognen er nok ikke til at redde, desværre, fortæller Hannan Cherrou. Så derfor skal der nu findes en ny løsning. På trods af situationen er Hannan Cherrou i disse dage faktisk taknemmelig. Hun er meget overrasket og glad for de kommentarer og beskeder, hun har modtaget fra nær og fjern i dagene efter stormen. - Jeg er rørt og taknemmelig over de mennesker, der bakker op, siger hun. Der er rigtig mange, der har skrevet både på Facebook og på besked, siger hun. Der skal laves en ny Nogle af de beskeder hun har modtaget handler om hjælp til at opbygge en ny vogn. Og det bliver der brug for. - Os, der er en del af foodtrucken, skal have møde i aften. Nu har vi haft nogle dage til at se, hvilke muligheder vi har. Og så skal vi se på, hvad vi skal gøre herfra for at sikre bookingerne. Vognen er oprindeligt en campingvogn, der blev ombygget til at lave streetfood i. Udover Hannan Cherrou, så er det familien og en stor gruppe frivillige, som sørger for driften. Og de har på hver sin måde dekoreret og sat sit præg i vognen. - Den er meget personlig i den måde, den er dekoreret på. Den er hjemmelavet, rustik og kreativ. Vi har været meget inspireret af det mellemøstlige og internationale køkken - og så er hele stemningen i vognen bare hygge. Og derfor håber hun på, at den nye foodtruck kommer til at leve op til den gamle. - Den nye kommer også til at bære præg af noget personlig. Mange har tilbudt hjælp. Så det bliver stort, fortæller hun. Overrasket af Otto Uheldet skete, fordi Hannan Cherrou havde en booking med streetfood-vognen fredag aften. Udsigten til storm gjorde, at hun kørte tidligt hjemmefra for at undgå det værste af blæsevejret. Men den plan gik altså ikke som forventet. Streetfood-vognen blæste nemlig omkuld på Oddesundvej nord for Struer. - Jeg fik et kæmpe chok. Jeg vidste ikke, hvad jeg skulle gøre. Bilen stod på to dæk. Der var heldigvis nogle søde mennesker, der hjalp med at få den skubbet ind til siden, siger Hannan Cherrou. Hvornår en ny streetfood-vogn er klar er endnu uvist. Det er tre år siden, at Hannan Cherrou startede virksomheden.

Referat:
Stormen Otto væltede foodtruck-vogn i grøften. Nu er ejer blæst bagover af den opbakning, hun har modtaget.